BECKWITH] TEXT AND TRANSLATION 381 
A pau ka heenalu ana a na kamaaina, a i ka nalu pau loa o ko 
Hinaikamalama hee ana, o ka nalu ia i pae, hoopolilei mai la ka 
hee ana a ke kaikamahine Alii ma ka wai o Kumaka, kahi hoi a 
Aiwohikupua ma e noho mai ana. 
I ke kaikamahine Alii nae e auau ana i ka wai o Kumaka, ua 
hoopuiwaia ke Alii kane, a me kona Kuhina e ke kuko ino. A no 
ia mea, iniki malu aku la ke Kuhina o ke Alii ia Aiwohikupua, e 
hookaawale ia lana mai kahi a Hinaikamalama e auau ana, i ole laua 
e pilikia ma ka manao. 
Ta Aiwohikupua ma i hoomaka ai e hookaawale ia laua mai ko ke 
Alii wahine wahi e auau ana, alaila, pane aku la ke Alii wahine, “ E 
nalii! he holo ka hoi ka olua, kainoa hoi he wehe ko ke kapa, lele 
iho hoi he wai, hookahi hoi ka auau ana o kakou, hoi aku he hale, 
a moe, he ai no, he i-a no hoi, a he wahi moe no hoi, oia iho la no ka 
Waiwai a ke kamaaina, i makemake no hoi e hele, hele no, ina he 
makemake e noho, o Hana no hoi nei noho iho.” 
A no keia olelo a ke Alii wahine, I aku la ke Kuhina i ke Alii, 
“EE! pono ha ka manao o ke Alii wahine, no ka mea, ua makemake 
loa ke Alii wahine ia oe.” 
I mai la o Aiwohikupua, “ Ua makemake au i ke Alii wahine, no 
ka mea, ke ike lea nei au i ka oi loa o kona maikai mamua o ka’u 
mau wahine mua nana i kumakaia; aka, ua lohe oe i ka’u hoohiki 
paa ana, aole au e lawe mai i kekahi wahine o keia mau moku 1 
wahine na’u.” 
A no keia olelo a Aiwohikupua, i aku kona Kuhina, “ Ua laa oe 
no kela hoohiki au, alaila, e ahona’u ka wahine a kaua.” 
A pau keia kamailio lili ana a laua, hele aku la laua i ka heenalu. 
A ia laua e heenalu ana, aia hoi, ua hoopuniia mai la ke Alii wahine 
no Aiwohikupua, a ua nui ka poe i hoopuni paaia no ka makemake 
i ke Alii kane. 
A pau ka auau ana a laua, hoi aku la laua me ka manao e kau 
maluna o na waa a holo aku; aka, ike aku la o Aiwohikupua 1 ke 
Alii wahine e konane mai ana, a manao iho la ke Alii kane malihini 
e hele i ke konane; aka, ua lilo mua na ke Alii wahine ke kahea e 
konane laua. 
A hiki o Aiwohikupua ma kahi o ke Alii wahine, kau na ilili a 
paa ka papa, ninau mai ke Alii wahine, “ Heaha ke kumu pili o ka 
malihini ke make 1 ke kamaaina?” 
T aku o Aiwohikupua, “ He mau waa kaulua ko’u kumu pili, aia ke 
lana mai la iloko o ke kai, oia ko’u kumu pili me oe.” 
TI mai la ke Alii wahine, “Aole he maikai o kou kumu pili e ka 
malihini, hookahi no kumu pili mama loa, oia na kino no o kaua, ina e 
make au ia oe, alaila, e lilo wau nau, ma kau hana e olelo mai ai, 
malaila wau e hoolohe ai, a e hooko ai hoi, ma ka mea kupono nae i 
ka hooko aku, a ina hoi e make oe ia’u, alaila, 0 oe no ka’u, e like 
me kau hana ia’u, pela no au e hana ai ia oe, me ko noho i Maui nei.” 
